बे मेलआव फुंखा सुबुं महरै मिरु एबसुनि सोलोंथाइ नेहाथारि कास्टम बसुमतारिआ बाहागो लानानै फरायसाफोरखौ रायथिनानै बुङो दि-आथिखालाव बिटिआर गोरोबथानि गेजेरजों बे ओनसोलाव गोबां गोजौ थाखोनि फसंथानफोर गायस’न जासिगोन ৷ बेनिखायनो दानि फरायसाफोरा गोबां खाफाल गोनां होननानै बुंनायजों लगोसे दानिफ्राय गुन गोनां फरायसा जानो थाखाय गोबां रेफारेन्स बिजाबफोरखौ फरायनानै गियान बुथुमना लानांगोन ৷ मेट्रिक उथ्रिसारनायनि उनाव बिगियान आयदायाव सोलोंथाइ लानानै NEET, JEE,NIT, IIT बायदिआव मासि आवग्रिनो हानांगोन लोगोसेयैनो एसिएस,एपिएस,आइ ए एस अफिसार जानो नाजा नांगौ ৷बिनि थाखाय एबसुआ साफ्रोम फरायसाफोरखौ मदद खालामनो थियारि आरो फरायसाफोरा द’खरानि मावखुलिफोराव सुलाद लानो हागोन होननानै फरायसा-बिगोमामोनखौ खावलायो ৷